FFURFLEN GAIS
Y dyddiad cau ar gyfer ceisiadau yw 5.00pm, dydd Mawrth 15 Rhagfyr 2026.
I wneud cais, bydd angen i chi anfon y ffurflen gais hon, ynghyd ag enghraifft o’ch gwaith creadigol, at post@llenyddiaethcymru.org.
Os oes gennych anabledd neu salwch a allai ei gwneud yn anodd i chi wneud cais, cysylltwch â Llenyddiaeth Cymru i siarad ag aelod o staff.
Defnydd o Ddeallusrwydd Artiffisial (AI)
Mae Llenyddiaeth Cymru yn dewis awduron ar sail potensial, nid perffeithrwydd. Rydym am ddod i’ch adnabod chi a’ch llais, felly er y gall defnyddio offer golygu AI fod yn ddefnyddiol i gefnogi eich anghenion mynediad wrth ateb cwestiynau’r cais, ni ddylid eu defnyddio i greu persona na chwyddo eich profiadau.
O ran eich gwaith creadigol, ni ddylid defnyddio AI i gynhyrchu gwaith creadigol nac i wireddu gwaith golygu sylweddol. Bydd gofyn i ymgeiswyr gadarnhau mai gwaith a ysgrifennwyd gan berson yw eu gwaith creadigol fel rhan o’r cais.
Mae ein cyrsiau datblygu awduron yn ddwys, a bydd disgwyl i awduron gyfrannu naill ai wyneb yn wyneb neu ar-lein yn ystod y sesiynau. Ni fydd modd dibynnu ar AI i gynhyrchu gwaith ar eich rhan. Felly, ystyriwch yn ofalus a yw eich crefft ysgrifennu ar lefel briodol eto i gymryd rhan yn y cwrs hwn.
Cymhwyster:
1. Bwriad y cwrs hwn yw datblygu awduron sydd wedi’u tangynrychioli o fewn y byd llenyddol a diwydiant cyhoeddi Cymru.
Os gwelwch yn dda, nodwch bob un o’r nodweddion isod sy’n berthnasol i chi:
(Am ddiffiniadau o unrhyw un o’r nodweddion a restrir isod, cyfeiriwch at adran Cwestiynau Cyffredin ein gwefan.)
☐ Byddar a/neu drwm eich clyw
☐ O gefndir incwm isel
☐ Yn perthyn i gymunedau Sipsiwn, Roma a/neu Deithwyr
☐ LHDTC+
☐ Niwroamrywiol
☐ O gefndir Du, Asiaidd neu Leiafrif Ethnig
☐ Yn byw ag anableddau a/neu gyflyrau iechyd hirdymor
Rydym yn cydnabod nad yw hon yn restr gynhwysfawr ac rydym yn croesawu unrhyw sylwadau am agweddau eraill o’ch hunaniaeth neu eich llais y teimlwch sydd wedi eu tangynrychioli o fewn y sector llenyddol a’r diwydiant cyhoeddi yng Nghymru.
Nodwch eich sylwadau isod. (Uchafswm o 50 gair)
Gwybodaeth amdanoch chi:
1. Enw

2. Eich dyddiad geni

3. Cyfeiriad (gyda chôd post)

4. Cyfeiriad e-bost


5. Rhif ffôn (opsiynol)

6. Ydych chi wedi derbyn cymorth gan Llenyddiaeth Cymru, neu wedi gweithio gyda Llenyddiaeth Cymru o’r blaen?

Os do, nodwch y manylion yn y blwch isod os gwelwch yn dda:

7. Ble glywsoch chi am y cyfle hwn?

Y Ffurflen Gais:
8. Dywedwch wrthym am eich profiad ysgrifennu hyd yn hyn. O le mae eich diddordeb mewn ysgrifennu i bobl ifanc yn deillio? 

Does dim disgwyliad o gwbl eich bod eisoes wedi cyhoeddi unrhyw waith, ond lle’n berthnasol, nodwch enwau a dyddiadau unrhyw gyhoeddiadau sydd gennych os gwelwch yn dda. 

(Uchafswm o 200 gair)

9. Beth yw eich dyheadau ysgrifennu hirdymor? Sut ydych yn credu gall eich llais a’ch profiadau gyfrannu at y sîn lenyddol ar gyfer pobl ifanc yng Nghymru? 

(Uchafswm o 200 gair)

10. Beth sy’n eich cyffroi am y cyfle hwn? Eglurwch wrthym pam hoffech wneud cais am le ar y cwrs hwn. 

(Uchafswm o 200 gair)

Eich gwaith creadigol:
11. Pa genre yw’r sampl o waith ysgrifennu creadigol rydych yn ei gyflwyno? Cyfeiriwch at y Cwestiynau Cyffredin am enghreifftiau o waith creadigol sy’n gymwys. Er enghraifft, nid yw sgriptiau, barddoniaeth a pherfformiadau llafar a/neu rap yn gymwys ar gyfer y cyfle hwn.
☐ Ffeithiol greadigol
☐ Nofel
☐ Straeon byrion
☐ Arall (nodwch):
Bydd angen i chi anfon enghraifft o’ch gwaith creadigol atom ynghyd â’r ffurflen gais hon. Dylai’r gwaith fod yn brosiect yr hoffech ei ddatblygu yn ystod eich cyfnod ar y cwrs. Ni ddylai’r gwaith creadigol fod wedi ei gyhoeddi eto ar adeg gwneud cais.
Gofynnwn am sampl o hyd at 1,000 o eiriau o ryddiaith. Dylid anfon y gwaith fel un ddogfen Word neu PDF. Anogir awduron i ystyried yn ofalus pa sampl sy’n arddangos eich gwaith a’ch arddull orau.
Mae groeso i chi ychwanegu brawddeg neu ddwy i roi cyd-destun i’r darn; fodd bynnag, bydd hyn yn cyfrif tuag at y cyfanswm o 1,000 o eiriau. Ni fydd unrhyw eiriau y tu hwnt i’r terfyn hwn yn cael eu darllen nac yn cael eu hystyried.
Dylech gyflwyno eich gwaith yn Gymraeg. Os yw eich gwaith yn gyfieithiad o iaith arall, nodwch hyn ar y ddogfen.

12. Pa un o’r ieithoedd hyn ydych chi’n ei defnyddio’n rheolaidd yn eich ymarfer ysgrifennu creadigol?
☐ Saesneg yn unig
☐ Cymraeg yn unig
☐ Saesneg a Chymraeg
☐ Iaith arall yn unig (rhowch ragor o fanylion isod)
☐ Cyfuniad o wahanol ieithoedd (rhowch ragor o fanylion isod)
Mae yna groeso i chi rannu rhagor o fanylion os hoffech:
Caniatâd
13. Datganiad ynghylch defnyddio Deallusrwydd Artiffisial (AI)
☐ Drwy dicio’r blwch hwn, rwy’n cadarnhau nad wyf wedi defnyddio Deallusrwydd Artiffisial (AI) i greu na golygu fy ngwaith creadigol.
14. Cyn cyflwyno eich ffurflen gais, darllenwch a chytunwch â’r datganiad canlynol:
Rwyf wedi darllen ac wedi deall y canllawiau, ac mae’r wybodaeth a roddais yn gywir hyd eithaf fy ngwybodaeth.
☐ Do
☐ Naddo
15. Hoffai Llenyddiaeth Cymru eich hysbysu am ein cyfleoedd, newyddion a gwasanaethau. Er mwyn sicrhau ein bod yn cydymffurfio â’r Rheoliad Cyffredinol ar Ddiogelu Data (GDPR), mae angen eich caniatâd arnom i anfon cyfathrebiadau marchnata atoch. Gallwch newid eich meddwl unrhyw bryd drwy glicio ar y ddolen dad-danysgrifio ar waelod unrhyw e-bost a anfonwn atoch, neu drwy gysylltu â ni ar data@llenyddiaethcymru.org. Byddwn yn trin eich gwybodaeth â pharch ac ni fyddwn yn rhannu eich data personol â thrydydd parti at ddibenion marchnata.
Rhowch wybod i ni ym mha ffyrdd yr hoffech glywed gennym. Ticiwch bob opsiwn perthnasol:
☐ E-bost
☐ Ffôn
☐ Post
☐ Neges destun (SMS)
Drwy gwblhau eich cais, rydych yn cytuno i’n Telerau ac Amodau, ac yn rhoi caniatâd i Llenyddiaeth Cymru ddefnyddio’r data a ddarperir gennych yn y ffurflen hon i weinyddu eich cais, ac i gadw’r data hwnnw at ddibenion adrodd a gwerthuso, yn unol â GDPR. Mae eich preifatrwydd yn bwysig i ni. Am ragor o wybodaeth am sut rydym yn trin eich data personol, darllenwch ein Hysbysiad Preifatrwydd.
Eich gwybodaeth ychwanegol
Bydd proffil ar ein cronfa ddata fewnol o awduron yn cael ei greu ar gyfer pob ymgeisydd. Bydd y cwestiynau isod yn ein helpu i ddeall a gwella effaith ein Rhaglen Strategol. Mae’r cwestiynau hyn yn gwbl ddewisol ac ni fyddant yn cael eu defnyddio i asesu eich cais. Gallwch ofyn i ni ddileu eich data o’n cronfa ddata ar unrhyw adeg drwy gysylltu â data@llenyddiaethcymru.org.
Ym mha iaith y byddech yn hoffi i ni gysylltu â chi?
☐ Saesneg
☐ Cymraeg
Beth yw eich cefndir ethnig?
Beth yw eich rhywedd?
Beth yw eich rhagenwau?
Y Camau Nesaf
Diolch am gwblhau’r ffurflen gais hon. Anfonwch y ffurflen hon, ynghyd â’ch gwaith creadigol, at post@llenyddiaethcymru.org erbyn 5.00pm, dydd Mawrth 15 Rhagfyr 2026.
Byddwch yn derbyn cadarnhad ein bod wedi derbyn eich cais o fewn 3-5 diwrnod i’w gyflwyno. Os nad ydych wedi clywed gan aelod o staff Llenyddiaeth Cymru o fewn y cyfnod hwn, gwiriwch eich ffolder sbam/jync ac/neu cysylltwch â ni ar post@llenyddiaethcymru.org.

